cyanic-selkie/wikianc huggingface dataset:
Άλφα Ιχθύων
Αστροφυσικά δεδομένα
thumb|left|[[Καμπύλη φωτός του α Ιχθύων, σχεδιασμένη από δεδομένα του TESS ]] Ο α Ιχθύων αποτελείται από δύο αστέρες που, όπως παρατηρούνται από την απόσταση της Γης, χωρίζονται από 1,8 δευτερόλεπτο της μοίρας. Ο κύριος (δηλαδή ο φωτεινότερος) αστέρας, ο A, έχει φαινόμενο μέγεθος 4,33 και φασματικό τύπο A0p, ενώ ο συνοδός αστέρας (ο λιγότερο φωτεινός), ο B, έχει φαινόμενο μέγεθος 5,23 και φασματικό τύπο A3m, είναι δηλαδή αμφότεροι λευκοί αστέρες. Οι δύο αστέρες χρειάζονται πάνω από τρεις χιλιάδες γήινα έτη για να εκτελέσουν μία πλήρη περιφορά γύρω από το κοινό κέντρο μάζας τους, κινούμενοι σε ελλειπτική τροχιά που θα τους φέρει στην ελάχιστη μεταξύ τους απόσταση περί το έτος 2060. Πιθανώς ο ένας ή και οι δύο αστέρες να είναι φασματοσκοπικώς διπλοί, δηλαδή να είναι με τη σειρά τους δύο επιμέρους αστέρες πάρα πολύ κοντά μεταξύ τους, οπότε το όλο σύστημα του α Ιχθυών ίσως να αποτελείται συνολικώς από 3 ή 4 αστέρες. Ως σύνολο πάντως ο A και ο B έχουν μάζα 2,55 και 2,64 φορές μεγαλύτερη από τη μάζα του Ηλίου αντιστοίχως. Η απόλυτη λαμπρότητα του καθένα είναι 60 φορές μεγαλύτερη από την ηλιακή, καθώς η επιφανειακή (ενεργός) θερμοκρασία τους ανέρχεται σε περίπου 10.200 και 10.000 βαθμούς K αντιστοίχως.
Ο α Ιχθύων αναφέρεται ως μεταβλητός αστέρας τύπου α2 Θηρευτικών Κυνών, δηλαδή η φωτεινότητά του αυξομειώνεται περιοδικώς (κατά 0,01 του μεγέθους) εξαιτίας της περιστροφής περί τον άξονά του και ανομοιόμορφης λαμπρότητας της επιφάνειάς του. Πιστεύεται ότι η μεταβλητότητα αυτή προέρχεται από τον α Psc A. Η περίοδος της μεταβολής είναι 20,3 ώρες, οπότε αυτή είναι και η περίοδος περιστροφής του αστέρα γύρω από τον άξονά του, ενώ έχουν ανιχνευθεί και επιπρόσθετες μικρομεταβολές με περίοδο 160 ώρες (6,65 εικοσιτετράωρα). Η διάμετρος του κάθε αστέρα είναι περίπου 2,5 έως 2,6 φορές μεγαλύτερη από τη διάμετρο του Ηλίου. Η ηλικία του α Ιχθύων B έχει εκτιμηθεί σε 200 έως 480 εκατομμύρια έτη.
Παραπομπές
Κατηγορία:Αστέρες τύπου A Κατηγορία:Φασματικώς ιδιόμορφοι αστέρες Κατηγορία:Ιχθύες (αστερισμός)
Παγασητικός Βόλου
Ιδρύθηκε το 1945 από συγχώνευση του «Κεραυνού Βόλου» (έτος ίδρυσης 1930) και του «Απόλλωνα Βόλου» (έτος ίδρυσης 1937). Από την ίδρυσή του αγωνίστηκε ανελλιπώς στα επίσημα πρωταθλήματα της Ε.Π.Σ. Θεσσαλίας, έχοντας πρωταγωνιστικό ρόλο. Τη σεζόν 1946-47 συμμετείχε στην πρώτη μεταπολεμική διοργάνωση του Κυπέλλου Ελλάδας, έχοντας έκτοτε συνεχή παρουσία, ενώ την περίοδο 1951-52 έφτασε μέχρι τη φάση των 8 όπου και αποκλείστηκε από τον Ολυμπιακό Πειραιώς με 3-1 εντός έδρας στις 10 Φεβρουαρίου του 1952. Το 1965 αναδείχθηκε πρωταθλητής και κέρδισε την άνοδο στο νεοσύστατο τότε πρωτάθλημα της Γ΄ Εθνικής κατηγορίας. Τη σεζόν 1965-66 αγωνίστηκε στο πρωτάθλημα της Γ΄ Εθνικής και κατέλαβε την 8η θέση σε σύνολο 10 ομάδων του Γ΄ Ομίλου. Το 1966 συγχωνεύτηκε με τον «Κένταυρο Βόλου» (έτος ίδρυσης 1928 ) και δημιούργησαν τον Μαγνησιακό Α.Σ. Βόλου.
Αυτό αποτέλεσε και το τέλος του ιστορικού Παγασητικού Βόλου, ο όποιος δεν πρέπει να συγχέεται με τον «Α.Σ. Παγασητικό Αλυκών» της ομώνυμης περιοχής, που ιδρύθηκε το 1993.
Παραπομπές
Κατηγορία:Αθλητικοί σύλλογοι Μαγνησίας Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1945
Ικιντσί Μαχμουντλού
Το Ικιντσί Μαχμουντλού (επίσης, Μαχμουντλί Βτορόι και Μαχμουντλού Βτορόγιε) είναι χωριό της επαρχίας Φιζουλί του νότιου Αζερμπαϊτζάν. Το χωριό αποτελεί μέρος του δήμου Εχμεντμπεϊλί.
Παραπομπές
Κατηγορία:Κατοικημένες περιοχές στην Επαρχία Φιζουλί
Όουεν Τυδώρ
Ο Όουεν Τυδώρ (Ουαλικά:Owain ap Maredudd ap Tewdwr) (1400 - 4 Φεβρουαρίου 1461) ήταν Ουαλός στρατιωτικός και ευγενής απόγονος του Ρις απ Γκρίφιντ από μια κόρη του, ο οποίος έγινε γνωστός από τον μυστικό γάμο που έκανε με την Αικατερίνη της Γαλλίας (1401-1437) μετά τον πρόωρο θάνατο του πρώτου συζύγου της βασιλιά της Αγγλίας Ερρίκου Ε'.
Αρχικά σωματοφύλακας της βασίλισσας, μετά τον θάνατο του βασιλιά την ακολούθησε και έκανε μαζί της μυστικό γάμο, αφού σύμφωνα με κοινοβουλευτική διάταξη (1428), η χήρα βασίλισσα απαγορεύεται να ξαναπαντρευτεί αν δεν πάρει την έγκριση του νέου βασιλιά. Συμμετείχε ενεργά στον πόλεμο των ρόδων (1455 - 1487) ανάμεσα στον Οίκο του Λάνκαστερ και τον Οίκο της Υόρκης. Στη μάχη του Μόρτιμερ Κρος, ήταν επικεφαλής των δυνάμεων του Λάνκαστερ, όπου στις 2 Φεβρουαρίου 1461 ηττήθηκαν συντριπτικά. Ο ίδιος συνελήφθη με πολλούς αιχμαλώτους και θανατώθηκε με αποκεφαλισμό.
Οικογένεια
Με τον γάμο του με την Αικατερίνη της Γαλλίας (1401-1437), κόρη του Καρόλου ΣΤ΄ της Γαλλίας, παιδιά τους ήταν:
Είχε επίσης άλλον έναν νόθο γιο, τον Δαυίδ Τυδώρ 1459-1528.
Εξωτερικοί σύνδεσμοι
Κατηγορία:Οίκος των Τυδώρ Κατηγορία:Πόλεμος των Ρόδων Κατηγορία:Ουαλοί
Κρεζανσέ
Το Κρεζανσέ (γαλλικά: Cresancey) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Αψίδα του Γαλλιηνού
Η Αψίδα του Γαλλιηνού, (λατιν.: Arcus Gallienus), είναι η μεταγενέστερη ονομασία της Πύλης Εσκουιλίνα των Σέρβιων τειχών της Αρχαίας Ρώμης. Από εδώ ξεκινούσαν οι αρχαίοι ρωμαϊκοί δρόμοι Βία Λουμπικάνα και Βία Τιμπουρτίνα. Η Πύλη Εσκουιλίνα ανακατασκευάστηκε γύρω στο 262 μ.Χ. όταν ο Μάρκος Αυρήλιος Βίκτωρ, μέλος της αυτοκρατορικής οικογένειας, χρηματοδότησε την οικοδόμηση δυο ακόμα τόξων και ανέγειρε την αφιερωματική αψίδα προς τιμήν του αυτοκράτορα Αυτοκράτορα Γαλλιηνού και της γυναίκας του Αυγούστας Σαλονίνα.
Η τοποθεσία
μικρογραφία|Η Αψίδα του Γαλλιηνού, από τον Πιρανέζι. Ήδη στην περίοδο του Αυγούστου η Πόρτα Εσκουιλίνα θεωρήθηκε ότι περιλαμβανόταν στην Αγορά του Εσκουιλίνου, η οποία περιλάμβανε την αγορά που ονομαζόταν Macellum Liviae. Όταν αυτά τα κτίρια εγκαταλείφθηκαν στην ύστερη αρχαιότητα, τα ανέλαβε η διακονία και το μοναστήρι του Σαν Βίτο, όπως καταγράφεται στο Δρομολόγιο του Άινσηντελν (Itinerario Einsiedeln). Είναι αυτή η εκκλησία, επάνω στην οποία βρίσκονται τώρα τα λείψανα της αψίδας.
Αρχιτεκτονική
Το κεντρικό μόνο τόξο που σώζεται, είναι από τραβερτίνη, ύψους 8,80 μ., μήκους 7,30. και πλάτους 3,50 μ. Στηρίζεται σε πεσσούς, που έχουν μήκος 1,40 μ. και πλάτος 3,50 μ. Έξω από αυτούς τους πεσσούς υπάρχουν δύο παραστάδες ίδιου πλάτους, με κορινθιακά κιονόκρανα στην κορυφή. Οι πεσσοί στηρίζουν οριζόντιο θριγκό ύψους 2 μ., που φέρει αφιερωματική επιγραφή στο επιστύλιο. Υπάρχει ένα απλό γείσο σε κάθε πλευρά της Αψίδας, κάτω από το άνοιγμα του τόξου. Ένα σχέδιο του 15ου αι. δείχνει δύο μικρά πλαϊνά τόξα. Αυτά τα τόξα για πεζούς κατεδαφίστηκαν κατά τον 15ο αι.
Η επιγραφή
Έχει ως εξής:
GALLIENO CLEMENTISSIMO PRINCIPI
CVIVS INVICTA VIRTVS SOLA PIETATE
SVPERACTA EST ET SALONINAE /
SANCTISSIMAE AVGVSTAE AVRELIVS
VICTOR V[IR] E[GREGIVS] DICATISSIMVS
NVMINI MAIESTATIQVE EORVM
Δηλ. Στον Γαλλιηνό, τον επιεικέστατο πρίγκιπα [της Συγκλήτου],
ξεπερνιέται και τη Σαλονίνα /
την αγιοτάτη Αυγούστα, ο Αυρήλιος
Βίκτωρας, ανήρ εξαίρετος (=ευγενής) και πολύ αφοσιωμένος
στη θειότατη μεγαλοπρέπειά τους
[αφιερώνει αυτήν εδώ την αψίδα].
Αυτές οι δύο γραμμές που σώζονται, αντιπροσωπεύουν το τέλος μίας επιγραφής. Ο μεγάλος ορθογώνιος, κενός χώρος πιο επάνω είχε στερεωμένες μαρμάρινες πλάκες με την αρχή της επιγραφής· και οι οπές, για τους ήλους στερέωσης αυτών των πλακών, είναι ακόμα ορατές. Στο τμήμα της επιγραφής που λείπει, πιθανότατα αναφερόταν ο Αυτοκράτορας Βαλεριανός -πατέρας του Γαλλιηνού- που είχε αιχμαλωτιστεί από τους Σασσανίδες Πέρσες το 260.
Πηγές
Κατηγορία:Θριαμβικές Αψίδες της Ρώμης
Tupac: Resurrection (soundtrack)
Το Tupac: Resurrection κυκλοφόρησε από την δισκογραφική εταιρεία Amaru Entertainment ως το soundtrack για το ντοκιμαντέρ του 2003 Tupac: Resurrection, που αφηγείται την ζωή του ράπερ Τούπακ Σακούρ, ο οποίος πέθανε το 1996. Περιλαμβάνει μερικές ηχογραφήσεις του 2Pac που είχαν ήδη κυκλοφορήσει παλιότερα, μεταξύ των οποίων τα "Death Around the Corner" από το Me Against the World, "Secretz of War" από το Still I Rise, Holler If Ya Hear Me από το Strictly 4 My N.I.G.G.A.Z. και "Rebel of the Underground" από το 2Pacalypse Now· και ακυκλοφόρητες στροφές του 2Pac ανοικοδομημένες σε νέα κομμάτια όπως το "Ghost", "One Day at a Time", και "Runnin' (Dying to Live)". Στο άλμπουμ συμμετέχουν οι The Notorious B.I.G., Eminem, 50 Cent, Yaki Kadafi, Outlawz και Digital Underground. Το τελευταίο τραγούδι του άλμπουμ, "The Realist Killaz", περιέχει μια ακυκλοφόρητη ως τότε στροφή του 2Pac, αναμειγμένη με έναν στίχο του 50 Cent, όπου σχολιάζουν αρνητικά τον ράπερ Ja Rule. Τα "Intro", "Ghost", "Death Around The Corner", "Bury Me A G" και "Str8 Ballin'" δεν ακούγονται στην ταινία, ωστόσο εμφανίζονται στο άλμπουμ. Ο Eminem παρήγαγε μεγάλα τμήματα αυτού του άλμπουμ.
Το άλμπουμ πούλησε πάνω από 420.000 αντίτυπα την πρώτη του εβδομάδα και ανέβηκε στην 2 θέση του Billboard 200. Από το soundtrack κυκλοφόρησαν δύο singles: "One Day at a Time", και "Runnin' (Dying to Live)". Το τραγούδι "Runnin (Dying to Live)" κέρδισε το βραβείο Top Soundtrack Song of the Year στα ASCAP Rhythm & Soul Music Awards του 2005 και θεωρείται από πολλούς το τραγούδι-σύμβολο του soundtrack, καθώς θίγει την αντιπαλότητα μεταξύ των ανθρώπων της δυτικής ακτής και της ανατολικής ακτής, που εδώ και χρόνια σπαράσσεται στον κόσμο του hip-hop.
Πιστοποιήσεις
Το soundtrack πιστοποιήθηκε πλατινένιο στις Ηνωμένες Πολιτείες για τις πωλήσεις 1.000.000 αντιτύπων.
Εξωτερικοί σύνδεσμοι
Κατηγορία:Δισκογραφία του Τούπακ Σακούρ Κατηγορία:Άλμπουμ με παραγωγή από τον Eminem Κατηγορία:Soundtrack ταινιών
Γκουντ Χόουπ (Δομινίκα)
Η Γκουντ Χόουπ (αγγλικά: Good Hope) είναι ένα χωριό της Δομινίκας. Βρίσκεται στον Άγιο Δαβίδ. Βρίσκεται δυτικά της Δομινίκας και κεντρικά του Αγίου Δαβίδ. Έχει πληθυσμό 500 κατοίκων (2001).
Γεωγραφία
Η Γκούντ Χόουπ βρίσκεται δυτικά της Δομινίκας και κεντρικά του Αγίου Δαβίδ. Βρίσκεται βόρεια της Κασλ Μπρους, νότια της Ροζαλί και βόρεια του Κόλπου Πετίτ Σουφριέρ.
Άποψη
Η Γκούντ Χόουπ έχει μια μικρή βραχώδη παραλία. Λίγο πιο μακρυά της υπάρχουν δύο μικροί βράχοι, στους οποίους μπορεί κανείς να σκαρφαλώσει ή να παίξει. Στην Γκουντ Χόουπ υπάρχουν πολλά μαγαζιά, μία ντίσκο, ένα κέντρο (που συμπεριλαμβάνει ένα σχολείο, ένα κέντρο ηλεκτρονικών υπολογιστών, μια βιβλιοθήκη και μια κουζίνα) και μερικά σπίτια. Για δέκα με δεκαπέντε χρόνια η Γκούντ Χόουπ είχε τηλεόραση, ηλεκτρισμό και νερό. Οι περσσότεροι είχαν ηλεκτρισμό και τηλεόραση.
Ουράνιος ισημερινός
right|thumb|300px| Ο ουράνιος ισημερινός διατεθειμένος κατά 23,5 ° ως προς το επίπεδο [[Εκλειπτική|εκλειπτικής. Η εικόνα δείχνει τις σχέσεις μεταξύ αξονικής κλίσης της Γης, του άξονα περιστροφής και επιπέδου τροχιάς (περιφοράς).]] Ουράνιος ισημερινός ονομάζεται η νοητή προέκταση του ισημερινού της Γης στην ουράνια σφαίρα. Αυστηρότερα, ο ουράνιος ισημερινός ορίζεται ως ο μέγιστος κύκλος της ουράνιας σφαίρας που είναι κάθετος στον άξονα του κόσμου. Χωρίζει την ουράνια σφαίρα σε Βόρειο ουράνιο ημισφαίριο και Νότιο ουράνιο ημισφαίριο.
Ισημερινοί αστερισμοί
Με την ονομασία ισημερινοί αστερισμοί ή αστερισμοί του ισημερινού αναφέρονται 15 αστερισμοί μέσα από τους οποίους διέρχεται ο ουράνιος ισημερινός. Οι αστερισμοί αυτοί είναι:
Βιβλιογραφία
Ουρανιος ισημερινος Ισημερινος
Γκουντ Χόουπ
Η Γκουντ Χόουπ μπορεί να αναφέρεται σε:
Διοργανώσεις Ε.Π.Σ. Ηρακλείου 2019–20
Για την περίοδο 2019–20, η Ένωση Ποδοσφαιρικών Σωματείων Ηρακλείου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηρακλείου.
Η πρωταθλήτρια της Ε.Π.Σ. Ηρακλείου έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος Ε.Π.Σ. Ηρακλείου, αποκτά το δικαίωμα συμμετοχής στο Κύπελλο Ελλάδας.
Πρωτάθλημα
Η δομή του πρωταθλήματος της Ε.Π.Σ. Ηρακλείου είναι η εξής:
A1 Κατηγορία
Στην Α1 Κατηγορία συμμετείχαν 14 ομάδες.
Πηγή: Ε.Π.Σ.Η.
A2 Κατηγορία
Στην Α2 Κατηγορία συμμετείχαν 18 ομάδες.
Πηγή: Ε.Π.Σ.Η.
Βαθμολογία 1ου ομίλου
Πηγή Ε.Π.Σ.Η.
Βαθμολογία 2ου ομίλου
Πηγή Ε.Π.Σ.Η.
Γ΄ Κατηγορία
Στην Γ΄ Κατηγορία συμμετείχαν 13 ομάδες.
Πηγή: Ε.Π.Σ.Η.
Εξωτερικοί σύνδεσμοι
Κατηγορία:Ε.Π.Σ. Ηρακλείου Κατηγορία:Εγχώρια ποδοσφαιρικά πρωταθλήματα 2019–2020 Κατηγορία:Εγχώρια ποδοσφαιρικά κύπελλα 2019-2020
Λα Κρεζ
Το Λα Κρεζ (γαλλικά: La Creuse) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Χαραυγή (μυθιστόρημα)
Η Χαραυγή (αγγλ. Breaking Dawn) είναι ένα ρομαντικό μυθιστόρημα φαντασίας, γραμμένο από την Αμερικανίδα συγγραφέα Στέφανι Μέιερ. Είναι το τέταρτο και τελευταίο βιβλίο του έπους του Λυκόφωτος και δημοσιεύθηκε το 2008. Χωρίζεται σε τρία "βιβλία", ή τμήματα, το πρώτο και το τρίτο τμήμα, γραμμένα απ’ την οπτική πλευρά της Μπέλα Σουάν και το δεύτερο γραμμένο απ’ την οπτική πλευρά του Τζέικομπ Μπλακ. Η Χαραυγή κυκλοφόρησε στις 2 Αυγούστου 2008. Από την αρχική της έκδοση τυπώθηκαν 3,7 εκατομμύρια αντίτυπα, 1,3 εκατ. πωλήθηκαν κατά τις πρώτες 24 ώρες της κυκλοφορία της.
Ιστορία δημοσίευσης
Ο τίτλος, Χαραυγή, είναι μια αναφορά στην αρχή της ζωής της Μπέλα ως βαμπίρ. Το εξώφυλλο, είναι μια αλληγορία για την εξέλιξης της Μπέλα καθ 'όλη την ιστορία. Ξεκίνησε ως ο πιο αδύναμος σωματικά παίκτης σε ολόκληρο το έπος, το πιόνι, αλλά στο τέλος θα γίνει η ισχυρότερη, η βασίλισσα. Αρχικά, η Mέιερ έγραψε ένα βιβλίο με τίτλο «Αυγή για πάντα», η οποία αποτελεί άμεση συνέχεια του Λυκόφως. Αν και η βασική ιστορία παρέμεινε η ίδια, στην «Αυγή για πάντα», η αφήγηση ήταν εντελώς από την πλευρά της Μπέλλα, οι λυκάνθρωποι και ο Τζέικομπ είχαν μόνο σκιαγραφηθεί, η Βικτόρια και ο Λόρεντ ήταν και οι δύο ζωντανοί, και υπήρξε ένας επίλογος. Σε σχέση με το μοναδικό όνομα Ρένεσμι, η Μέιερ έγραψε ότι, "δεν θα μπορούσα να την που Τζένιφερ ή Άσλεϊ. Πώς θα ονόμαζες το πιο μοναδικό μωρό στον κόσμο; Κοίταξα μέσα από πολλές ιστοσελίδες με παιδικά ονόματα. Τελικά κατάλαβα ότι υπήρχε δεν υπήρχε ανθρώπινο όνομα που να έκανε για μένα, γι 'αυτό αναγκάστηκα να φτιάξω ένα δικό μου." Η συγγραφέας αποφάσισε συμπεριλαμβανομένης της εγκυμοσύνης στην ιστορία, όταν έκανε μία έρευνα σε βρικόλακες και βρήκε τον «θρύλο του εφιάλτη», ενός δαίμονα που θα μπορούσε να κάνει παιδιά. Η Μέιερ αναφέρει σε στο τέλος της σειράς ότι: " «Το έπος του Λυκόφωτος είναι πραγματικά η ιστορία της Μπέλλα, και αυτός ήταν ο φυσικός χώρος για την ολοκλήρωση ιστορία της. Υποθέτω ότι θα μπορούσε να προσπαθήσει να παρατείνει την ιστορία της, αλλά δεν θα ήταν αρκετά ενδιαφέρον για μένα να εξακολουθώ να γράφω."
Περίληψη πλοκής
Η "Χαραυγή" είναι χωρισμένη σε τρία χωριστά "βιβλία", ή τμήματα. Το πρώτο μέρος περιγράφει το γάμο και το μήνα του μέλιτος της Μπέλα και του Έντουαρντ, οι οποίοι περνούν σε ένα ιδιωτικό νησί έξω από τις ακτές της Βραζιλίας. Ο Έντουαρντ πραγματοποιεί την επιθυμία της Μπέλα, και έχει σεξουαλική επαφή μαζί της. Ημέρες αργότερα, η Μπέλα αντιλαμβάνεται ότι είναι έγκυος και ότι η κατάστασή της προχωρά με αφύσικη επιτάχυνση. Μετά από επικοινωνία με τον Κάρλαϊλ, που επιβεβαιώνει την εγκυμοσύνη της, η ίδια και ο Έντουαρντ αμέσως επιστρέφουν στο σπίτι τους στο Φόρκς της Ουάσιγκτον. Ο Έντουαρτ, ενδιαφερόμενος για την ευημερία της Μπέλα και την πεποίθηση ότι το έμβρυο είναι ένα τέρας που θα συνεχίζει να αναπτύσσεται με αφύσικη ταχύτητα, την προτρέπει να υποβληθεί σε άμβλωση. Ωστόσο, η Μπέλα θέλει να κρατήσει το παιδί και έτσι θα επικοινωνεί με τη Ρόζαλι για υποστήριξη, γνωρίζοντας ότι Ρόζαλι πάντα ήθελε παιδιά.
Το δεύτερο μέρος του μυθιστορήματος είναι γραμμένο από την άποψη του Τζέικομπ, και εξελίσσεται καθ’ όλη τη διάρκεια της εγκυμοσύνης της Μπέλα και του τοκετού. Η ομάδα των λυκανθρώπων της φυλής Κουίλαγιουτ, γνωρίζοντας τι κίνδυνο μπορεί να δημιουργήσει το έμβρυο, κάνουν σχέδια για την καταστροφή του, έστω κι αν πρέπει να σκοτωθεί η Μπέλα για να πραγματοποιηθεί. Ο Τζέικομπ διαμαρτύρεται έντονα την απόφαση αυτή και φεύγει, και φτιάχνει τη δική του ομάδα με την Λία και τον Σεθ Κλιαγουότερ. Η Μπέλα σύντομα θα γεννήσει, αλλά το μωρό σπάζει πολλά από τα οστά της και πίνει το αίμα της με αποτέλεσμα να χάνει τεράστιες ποσότητες αίματος.Επίσης το μωρό,επειδή δεν είναι συμβατό με το σώμα της δεν της επιτρέπει να τρέφεται σωστά. Προκειμένου να σώσει τη ζωή της, ο Έντουαρντ την μεταμορφώνει σε βρικόλακα. Ο Τζέικομπ, ο οποίος ήταν παρόν κατά τη γέννηση, σχεδόν αμέσως "αποτυπώνει"-μία ακούσια αντίδραση στην οποία ένας λυκάνθρωπος διαπιστώνει την αδελφή ψυχή του-στην νεογέννητη κόρη του Έντουαρτ και της Μπέλα, Ρενέσμε. Το τρίτο μέρος της Χαραυγής, πάει πίσω στην οπτική γωνία της Μπέλα, που τη βρίσκει μεταμορφωμένη σε βρικόλακα και να απολαμβάνει την καινούργια της ζωή και ικανότητες. Ωστόσο, ο βρικόλακας Αϊρίνα ονομάζει τη Ρενέσμε "αθάνατο παιδί", ένα παιδί που έχει μετατραπεί σε βρικόλακα. Επειδή τα "αθάνατα παιδιά" είναι ανεξέλεγκτα, η δημιουργία τους έχει απαγορευτεί από τους Βολτούρι. Μετά την παρουσίασή του ισχυρισμού της Αϊρίνα στους Βολτούρι, αυτοί σχεδιάζουν την καταστροφή της Ρενέσμε και των Κάλεν. Σε μια προσπάθεια να τη σώσουν, οι Κάλεν συγκεντρώνουν βρικόλακες από όλο τον κόσμο, για να σταθούν ως μάρτυρες και να αποδείξουν στους Βολτούρι ότι η Ρενέσμε δεν είναι ένα «αθάνατο παιδί». Μετά την συγκέντρωση των συμμάχων και των μαρτύρων από τους Κάλεν, οι Βολτούρι ανακαλύπτουν ότι έχουν παραπληροφορηθεί και αμέσως εκτελούν την Αϊρίνα για το λάθος της. Ωστόσο, παραμένουν αναποφάσιστοι για το αν η Ρενέσμε θα πρέπει να θεωρηθεί ως απειλή για τη μυστική ύπαρξη των βρικολάκων. Τότε, η Άλις και ο Τζάσπερ, που είχαν εγκαταλείψει από πριν την αντιπαράθεση, επιστρέφουν με το Νάχουελ έναν 150χρωνο βρικόλακα, μίξη ανθρώπου και βρικόλακα όπως η Ρενέσμε. Αυτός δείχνει ότι η διασταυρώσεις δεν κάνουν κακό στο μυστικό των βρικολάκων, και οι Βολτούρι φεύγουν. Η Μπέλα, ο Έντουαρτ και η κόρη τους επιστρέφουν στο σπίτι τους εν ειρήνη. Αυτό είναι και το τέλος της τετραλογίας "Λυκόφως".
Μάρκετινγκ και κυκλοφορία
Το περιοδικό Entertainment Weekly κυκλοφόρησε ένα απόσπασμα από το βιβλίο στις 30 Μαΐου 2008. Η Στέφανι Μέιερ αποκάλυψε, επίσης, ένα «Εγκώμιο της Ημέρας» από το βιβλίο, περίπου τρεις εβδομάδες πριν από τις 2 Αυγούστου 2008 που ήταν η κανονική ημέρα κυκλοφορίας. Το πρώτο απόσπασμα κυκλοφόρησε στην ιστοσελίδα της συγγραφέως στις 12 Ιουλίου 2008. Το πρώτο κεφάλαιο της Χαραυγής, " Αρραβωνιασμένη", κυκλοφόρησε σε ειδική έκδοση της Έκλειψης. Το βιβλίο επισήμως κυκλοφόρησε στις 2 Αυγούστου 2008 με ειδική κυκλοφορία τα μεσάνυχτα σε πολλά βιβλιοπωλεία.
Υποδοχή
Η Χαραυγή είχε λάβει γενικά αρνητικά σχόλια. Σε ένα άρθρο στο Associated Press, η δημοσιογράφος Sara Rose, που δημοσιεύτηκε στην ιστοελίδα NewsOK.com έγραψε ότι οι οπαδοί της σειράς θα αγαπήσουν "εμπλοκους χαρακτήρες, μεγάλο χιούμορ, μια εμμονή με την ομορφιά, που επικεντρώνεται σ τις μικρολεπτομέρειες των συναισθημάτων " ωστόσο «περιστασιακοί αναγνώστες μπορεί να απογοητευτούν με την πολλή δημιουργία και τη λίγη δράση.» Η εφημερίδα Independent αποκάλεσε το βιβλίο, «αισχρό, διακοπτόμενο, αρρωστημένο σεξιστικά» και είπε ότι η Μπέλα Σουάν, ζει για να υπηρετεί τους άνδρες και να υποφέρει. Η Entertainment Weekly βαθμολόγησε το Βιβλίο με Δ, κατηγορώντας τη σκηνή του τοκετού και το ακλόνητο πάθος της Μπέλα για τον Έντουαρτ. Η Washington Post απάντησε επίσης με αρνητική αναθεώρηση, κάνοντας σχόλια όπως, «...η Μέιερ κάρφωσε ένα ξύλο στην καρδία του δικού της δημιουργήματος. Ωστόσο, ένα άρθρο στην εφημερίδα Daily News Tribune ,η Μάργκαρετ Σμιθ λέει για τη Χαραυγή "Εσείς και εγώ μπορούμε να ερωτευόμαστε με την αγωνία και την ευαισθησία - και με το απίθανο ζευγάρι που αγωνίζεται για να βρει το φως στο εσωτερικό του κόσμου της καρδιάς του σκοταδιού».
Σε μια συνέντευξη στο Entertainment Weekly, η συγγραφέας απάντησε στην αρνητική αντίδραση πολλών οπαδών στο βιβλίο που το ονόμασαν «κλεμμένο αποτέλεσμα», πιστεύει ότι οι οπαδοί χρειάζονται χρόνο για να δεχτούν το τέλος του βιβλίου, όπως ακριβώς χρειάζεται χρόνος για να δεχθούν τον Ρόμπερτ Πάττινσον που παίζει τον ρόλο του Έντουαρτ στην ταινία.
Η Χαραυγή, ήταν ο αποδέκτης του Βρετανικού Βραβείου βιβλίου (British Book Award) για το "Παιδικό Βιβλίο της Χρονιάς", παρά τον ανταγωνισμό με το βιβλίο της Τζ. Ρόουλινγκ "Οι Ιστορίες του Μπιντλ του Βάρδου" ("Τhe Tales of Beedle το Bard”). Το 2009, στο "Children's Choice Book Awards", το μυθιστόρημα είχε επιλεγεί ως το «Εφηβικό βιβλίο της χρονιάς» και χάρισε στη Μέιερ το βραβείο "Συγγραφέας της Χρονιάς".
Κινηματογραφική προσαρμογή
Η Summit Entertainment, που δημιούργησε την κινηματογραφική προσαρμογή του πρώτου μυθιστορήματος της σειράς Λυκόφως (Λυκόφως, Νέα Σελήνη και Έκλειψη) ανακοίνωσε το Νοέμβριο του 2008 ότι είχε αποκτήσει τα δικαιώματα και για τα υπόλοιπα βιβλία της Μέιερ, συμπεριλαμβανομένης και της Χαραυγής. Η συγγραφέας δήλωσε ότι αν γυριστεί η ταινία σκέφτηκε ότι θα έπρεπε να γίνει σε δύο ταινίες γιατί «είναι δύσκολο να φανταστεί κανείς ότι τοποθετούν την ιστορία σε ενενήντα λεπτά», όπως κι έγινε τελικά. Το πρώτο μέρος της ταινίας προβλήθηκε στις 18 Νοεμβρίου 2011 και το δέυτερο στις 16 Νοεμβρίου 2012. Τη σκηνοθεσία και των δύο ταινιών ανέλαβε αυτήν τη φορά ο Μπιλ Κόντον.
Ευρετήριο βρυκολάκων
Στην σελίδα 812 του βιβλίου, υπάρχει ένα "Ευρετήριο Βρυκολάκων"
αστερίσκος (*) ο βρικολακας κατέχει κάποιο καθορισμένο υπερφυσικό χάρισμα
- ζευγάρι (ο μεγαλύτερος ηλικιακά πρώτος)
διαγραμμένος απεβίωσε πριν από την έναρξη αυτού του μυθιστορήματος
Η ΣΥΝΑΞΗ ΤΩΝ ΑΙΓΥΠΤΙΩΝ
Αμούν - Κέμπι
Μπέντζαμιν* - Τία
Η ΣΥΝΑΞΗ ΤΟΥ ΑΜΑΖΟΝΙΟΥ
Καχίρι
Σένα
Η ΣΥΝΑΞΗ ΤΩΝ ΒΟΛΤΟΥΡΙ
Άρο* - Σουλπίκια
Κάιος - Αθηνοδώρα
Μάρκος* - Δυδιμία *
Η ΦΡΟΥΡΑ ΤΩΝ ΒΟΛΤΟΥΡΙ (ΜΕΡΙΚΩΣ)
Άλεκ*
Ντιμίτρι*
Ρενάτα*
Σαντιάγκο
Τσέλσι* - Άφτον*
Φέλιξ*
Χάιντι
Η ΣΥΝΑΞΗ ΤΩΝ ΙΡΛΑΝΔΩΝ
Μάγκι*
Σιβόν* - Λίαμ
Η ΣΥΝΑΞΗ ΤΟΥ ΝΤΕΝΑΛΙ
Αϊρίνα - Λόρεντ
Βασίλι
Ελεαζάρ* - Κάρμεν
Κέιτ*
Σάσα
Τάνια
Η ΣΥΝΑΞΗ ΤΗΣ ΟΛΥΜΠΙΑΚΗΣ ΧΕΡΣΟΝΗΣΟΥ
Έντουαρτ* - Μπέλλα*
Κάρλαιλ - Έσμι
Ρενέσμε*
Ρόζαλι - Έμετ
Τζάσπερ* - Άλις*
Η ΣΥΝΑΞΗ ΤΩΝ ΡΟΥΜΑΝΩΝ
Βλάντιμιρ
Στέφαν
ΟΙ ΑΜΕΡΙΚΑΝΟΙ ΝΟΜΑΔΕΣ (ΜΕΡΙΚΩΣ)
Γκάρετ
Μαίρη
Πίτερ -Σάρλοτ
Τζέιμς * - Βικτόρια *
ΟΙ ΕΥΡΩΠΑΙΟΙ ΝΟΜΑΔΕΣ (ΜΕΡΙΚΩΣ)
Άλιστερ*
Τσαρλς* - Μακένα
Παραπομπές
Κατηγορία:Μυθιστορήματα της Στέφανι Μέγιερ Κατηγορία:Μυθιστορήματα του 2008
Άπνοια ύπνου
Άπνοια ύπνου (επίσης υπνική άπνοια) λέγεται ένα είδος διαταραχής του ύπνου που χαρακτηρίζεται από διακοπές της αναπνοής κατά την διάρκεια του ύπνου. Οριζεται ως η ανεύρεση παθολογικού υποαπνοϊκού δείκτη (AHI).
Κώστας Μαλάμος
Ο Κώστας Μαλάμος (Αλεξάνδρεια, 1913 – 20 Μαρτίου 2007) ήταν Έλληνας ζωγράφος και χαράκτης. Ήταν παντρεμένος με την επίσης ζωγράφο Ιωάννα Μητσέα και απέκτησαν ένα παιδί, την Έφη.
Άπνοια ύπνου
Ως σύνδρομο υπνικής άπνοιας ορίζεται η ανεύρεση παθολογικού υποαπνοϊκού δείκτη (AHI) σε συνδυασμό με συμπτωματολογία όπως υπνηλία κατά τη διάρκεια της ημέρας, πρωινές κεφαλαλγίες, αίσθημα κόπωσης και μη ανοζωογονητικού ύπνου.
Κώστας Μαλάμος
Βιογραφία
Γεννήθηκε το 1913 στην Αλεξάνδρεια της Αιγύπτου, όπου είχε καταφύγει ο πατέρας του από την Ήπειρο. Έζησε τα πρώτα χρόνια της ζωής του στην ιδιαίτερη πατρίδα του, Ζίτσα και αργότερα εγκαταστάθηκε στα Ιωάννινα. Το 1931 ήρθε στην Αθήνα όπου σπούδασε με υποτροφία στην ΑΣΚΤ (1932-1937), έχοντας ως δασκάλους τον Αργυρό, τον Μαθιόπουλο και τον Παρθένη. Το 1937 παρέδιδε μαθήματα ζωγραφικής σε ιδιόκτητο φροντιστήριο ενώ το 1938 διορίστηκε στο καλλιτεχνικό τμήμα του Εθνικού Αρχαιολογικού Μουσείου, απολύθηκε όμως κατά το πρώτο διάστημα της Κατοχής. Το 1943 προσλήφθηκε στη μέση εκπαίδευση ενώ το 1944 απέρριψε το διορισμό του στη θέση του διευθυντή του παραρτήματος της ΑΣΚΤ στην Τήνο, με επακόλουθο να απολυθεί εκ νέου. Από το 1946 δίδασκε καλλιτεχνικά στο Κολλέγιο Αθηνών ενώ από το 1958 έως το 1962 δίδασκε στη Σχολή Βακαλό. Το 1960 συνέβαλε τα μέγιστα στη συγκρότηση της Δημοτικής Πινακοθήκης Ιωαννίνων ενώ διετέλεσε μέλος του διοικητικού συμβουλίου του Πνευματικού Κέντρου του Δήμου Αθηναίων και πρόεδρος της Καλλιτεχνικής Επιτροπής της Εθνικής Πινακοθήκης. Ήταν μέλος του Επιμελητηρίου Εικαστικών Τεχνών Ελλάδος (ΕΕΤΕ). Μέσω δικών του ενεργειών, δημιουργήθηκε στη Ζίτσα, η Πινακοθήκη Χαρακτικής. Πέθανε στις 20 Μαρτίου 2007.
Άπνοια ύπνου
Εξωτερικοί σύνδεσμοι
Απνοια
Κώστας Μαλάμος
Το έργο του
Ο Μαλάμος ακολούθησε το ρεύμα του ρεαλισμού. Ασχολήθηκε κατά κύριο λόγο με την τοπιογραφία και την απεικόνιση σκηνών από την καθημερινότητα. Έλαβε μέρος σε δεκάδες εγχώριες και διεθνείς εκθέσεις (Ιταλία, Γαλλία, Γιουγκοσλαβία,Τουρκία, κλπ ) ενώ το 1994, η γκαλερί Αργώ διοργάνωσε μεγάλη αναδρομική έκθεση προς τιμήν του.
Γκουντ Χόουπ, Ηνωμένες Πολιτείες
Υπάρχουν πολλά μέρη που ονομάζονται Γκουντ Χόουπ. Στις Ηνωμένες Πολιτείες υπάρχουν έντεκα:
Παλάτσο Ρεάλε (Γένοβα)
Το Βασιλικό Ανάκτορο ή Ανάκτορο του Στεφάνο Μπάλμπι, ιταλ.: Palazzo Reale ή Palazzo Stefano Balbi, είναι ένα σημαντικό παλάτι στη Γένοβα (Genova).
Ιστορία
Η κατασκευή του σημερινού κτηρίου ξεκίνησε το 1618 για την οικογένεια Μπάλμπι (Balbi). Από το 1643 έως το 1655 οι εργασίες ανανεώθηκαν υπό τη διεύθυνση των αρχιτεκτόνων Πιέρ-Φραντσέσκο Καντόνε και Mικέλε Μοντσίνο. Το 1677 το παλάτι πωλήθηκε στην οικογένεια Ντουράτσο (Durazzo), η οποία διεύρυνε το παλάτι υπό τα σχέδια του Κάρλο Φοντάνα. μικρογραφία|180εσ|αριστερά|Η βορειοανατολική όψη του ανακτόρου, επί της Via Balbi. Το 1823 το παλάτι πωλήθηκε στον Βασιλικό Οίκο της Σαβοΐας. Από το 1919 το παλάτι ανήκει στο κράτος.
Εξωτερικοί σύνδεσμοι
Κατηγορία:Εθνικά μουσεία της Ιταλίας
Κατάλογος δωρικών αποικιών
Ανατολική Μεσόγειος και Εύξεινος Πόντος
Κατηγορία:Ελληνικός Αποικισμός δωρικων αποικιων
Παράλληλος κύκλος
thumb|right|300px|Μεσημβρινοί (κάθετοι) και Παράλληλοι (οριζόντιοι κύκλοι)
Open API
Ένα ανοιχτό API (συχνά αναφερόμενο ως δημόσιο API) είναι μια δημόσια διαθέσιμη διεπαφή προγραμματισμού εφαρμογών που παρέχει στους προγραμματιστές προγραμματιζόμενη πρόσβαση σε ιδιωτική εφαρμογή ή υπηρεσία ιστού. Τα API είναι σύνολα απαιτήσεων που διέπουν τον τρόπο με τον οποίο μια εφαρμογή μπορεί να επικοινωνήσει και να αλληλεπιδράσει με μια άλλη. Τα API μπορούν επίσης να επιτρέπουν στους προγραμματιστές να έχουν πρόσβαση σε ορισμένες εσωτερικές λειτουργίες ενός προγράμματος, αν και αυτό δεν συμβαίνει τυπικά για API ιστού. Με απλούστερους όρους, ένα API επιτρέπει σε ένα λογισμικό να αλληλεπιδρά με ένα άλλο λογισμικό, είτε μέσα σε ένα μόνο υπολογιστή μέσω ενός μηχανισμού που παρέχεται από το λειτουργικό σύστημα είτε μέσω εσωτερικής ή εξωτερικής βάσης TCP / IP ή μη TCP / IP βασισμένο στο δίκτυο. Στα τέλη του 2010, πολλά API παρέχονται από οργανισμούς για πρόσβαση με HTTP. Τα API μπορούν να χρησιμοποιηθούν και από τους προγραμματιστές εντός του οργανισμού που δημοσίευσε το API ή από οποιονδήποτε προγραμματιστή εκτός αυτού του οργανισμού που επιθυμεί να εγγραφεί για πρόσβαση στην διεπαφή.
Χαρακτηριστικά
Τα ανοικτά API έχουν τρία βασικά χαρακτηριστικά:
Παραπομπές
Κατηγορία:Προγραμματισμός
Ουράνιος παράλληλος
Ουράνιος παράλληλος κύκλος ή ουράνιος παράλληλος χαρακτηρίζεται κάθε νοητός κύκλος στην ουράνια σφαίρα που είναι παράλληλος στον ουράνιο ισημερινό και συνεπώς κάθετος στον άξονα του κόσμου.
Κατηγορία:Ουράνιο σύστημα συντεταγμένων Κατηγορία:Αστρονομική Ναυτιλία
Κρεβάν-ε-λα-Σαπέλ-λε-Γκρανζ
Το Κρεβάν-ε-λα-Σαπέλ-λε-Γκρανζ (γαλλικά: Crevans-et-la-Chapelle-lès-Granges) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Άγιοι Ανάργυροι Αργολίδας
Οι Άγιοι Ανάργυροι είναι οικισμός του δήμου Ερμιόνης του νομού Αργολίδας. Οφείλει την ονομασία του στην ομώνυμη γυναικεία μονή που βρίσκεται εκεί. Ο οικισμός αναγνωριστηκε το 2001 και περιλαμβάνει τους πρωην οικισμούς, Κουβέρτα και Κινέτα, οι οποίοι καταργήθηκαν την ίδια χρονιά. Ο πληθυσμός του σύμφωνα με την απογραφή του 2011 είναι 193 κάτοικοι. Οι Άγιοι Ανάργυροι βρίσκονται νότια της Ερμιόνης στην χερσόνησο που καταλήγει στο ακρωτήριο Μουζάκι (τον αρχαίο Βούπορθμο). Η περιοχή είναι παραθαλάσσια και διαθέτει πολλές όμορφες παραλίες και κολπίσκους, γι' αυτό τον λόγο υπάρχει σημαντική τουριστική υποδομή με πολλά ενοικιαζόμενα δωμάτια και τρία μεγάλα ξενοδοχεία.
Πληθυσμός
Στην στήλη παρακάτω καταγράφονται προ του 2001 οι πληθυσμοί των κατηγημένων οικισμών Κινέτα και Μονή Αγ. Αναργύρων που προυπήρχαν του παρόντος οικισμού. Ο πληθυσμός υπήρξε αυξητικός μέχρι το 1971 ενώ έκτοτε έχει σταθεροποιηθεί με σημαντικές ωστόσο διακυμάνσεις.
Εξωτερικοί Σύνδεσμοι
Κατηγορία:Χωριά του νομού Αργολίδας Κατηγορία:Δήμος Ερμιονίδας
Κρεβενέ
Το Κρεβενέ (γαλλικά: Creveney) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
NGC 901
Ο NGC 901 είναι ελλειπτικός γαλαξίας στον αστερισμό Κριό. Εκτιμάται πως απέχει 441 εκατομμύρια έτη φωτός από τον Γαλαξία μας και ότι έχει διάμετρο περίπου 50 χιλιάδων ετών φωτός. Ανακαλύφθηκε στις 5 Σεπτεμβρίου 1864 από τον αστρονόμο Άλμπερτ Μαρτ (Albert Marth).
Εξωτερικοί σύνδεσμοι
Κατηγορία:Ελλειπτικοί γαλαξίες Κατηγορία:Κριός (αστερισμός) 0901 212967
Ροζαλί (αποσαφήνιση)
Το  Ροζαλί μπορεί να αναφέρεται σε:
Άλλα
Rozalia
Μεσημβρινό επίπεδο
Μεσημβρινό επίπεδο, στην Αστρονομία και περισσότερο στην Αστρονομική ναυτιλία, χαρακτηρίζεται το οριζόμενο επίπεδο από τον άξονα του κόσμου και από την κατακόρυφο του συγκεκριμένου τόπου.
Δείτε επίσης
Κατηγορία:Αστρονομική Ναυτιλία Κατηγορία:Ουράνιο σύστημα συντεταγμένων
Κτήσιππος
Ο Κτήσιππος ήταν αρχαίος Αθηναίος από τον δήμο της Αιξωνής, έκφυλος γιος του στρατηγού Χαβρίου που πολλές φορές είχε μάλιστα διακωμωδηθεί ως φιλήδονος, παρά τις επανειλημμένες προσπάθειες που κατέβαλε για να τον συνετίσει ο πατρικός του φίλος Φωκίων.
Παρά ταύτα ο Κτήσιππος, ως γιος του στρατηγού απολάμβανε πλήρους ατέλειας. Μεταξύ άλλων είχε όμως το θάρρος να προσβάλλει δικαστικά νόμο που είχε ψηφισθεί, με εισήγηση του Λεπτίνου, που όριζε το δικαίωμα της ατέλειας μόνο στους λεγόμενους τυραννοκτόνους Αρμόδιο και Αριστογείτονα καθώς και στους εννέα άρχοντες. Το γεγονός αυτό είχε επιφέρει μεγάλη πολιτική κρίση στην αρχαία Αθήνα.
Με την άποψη του Κτησίππου είχε ταχθεί και ο Δημοσθένης που είχε εκφωνήσει τον σχετικό προς Λεπτίνη λόγο του.
Κατηγορία:Αρχαίοι Αθηναίοι
Ροζαλί, Δομινίκα
Η Ροζαλί (αγγλικά: Rosalie) είναι μια κωμόπολη της Δομινίκας. Είναι η μεγαλύτερη σε έκταση, αλλά δεύτερη μεγαλύτερη σε πληθυσμό κωμόπολη του Αγίου Δαβίδ. Βρίσκεται δυτικά της Δομινίκας και κεντρικά του Αγίου Δαβίδ. Εκτιμάται ότι έχει πληθυσμό 752 κατοίκων (2012).
Γεωγραφία
Η Ροζαλί βρίσκεται δυτικά της Δομινίκας και νοτιοανατολικά του Αγίου Δαβίδ. Βρίσκεται ανάμεσα στην Μορν Ζων και στην Πετίτ Σουφριέρ, στο βόρειο άκρο του Κόλπου Ροζαλί κοντά στον ποταμό Ροζαλί, από τον οποίο πήρε το όνομά της.
Εξωτερικοί σύνδεσμοι
Ροζαλί Ροζαλί
Κρομαρί
Το Κρομαρί (γαλλικά: Cromary) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Αποσφαλμάτωση μέσω πάπιας
μικρογραφία| Μια πάπια από καουτσούκ που χρησιμοποιείται από έναν προγραμματιστή για να βοηθήσει την [[Code review|αναθεώρηση κώδικα ]] Στη μηχανική λογισμικού, η «Αποσφαλμάτωση μέσω πάπιας» είναι μέθοδος αποσφαλμάτωσης κώδικα. Η ονομασία της μεθόδου προέρχεται από μια αναφορά στο βιβλίο The Pragmatic Programmer, στην οποία ένας προγραμματιστής κουβαλάει μαζί του ένα παπάκι μπάνιου και αποσφλαματώνει κώδικα εξηγώντας τον γραμμή-γραμμή στην πάπια. Υπάρχουν πολλοί άλλοι όροι για αυτήν την τεχνική, που συχνά περιλαμβάνουν διαφορετικά άψυχα αντικείμενα.
Πολλοί προγραμματιστές έχουν την εμπειρία του να εξηγούν το πρόβλημα σε κάποιον άλλον, συνήθως που δε γνωρίζει από προγραμματισμό και να βρίσκουν τη λύση κατά τη διάρκεια της εξήγησης του προβλήματος. Κατά την περιγραφή των όσων θα έπρεπε να κάνει ο κώδικας και την παρατήρηση του τι κάνει τελικά, η ασυμφωνία γίνεται ορατή.
Παραπομπές
Κατηγορία:Προγραμματισμός
Αψίδα της Ευσέβειας
Η Αψίδα της Ευσέβειας, λατιν.: Arcus Pietatis, ήταν μία αρχαία ρωμαϊκή θριαμβική αψίδα στα βόρεια του Πανθέου στο Άρεως Πεδίον στη Ρώμη.
Ιστορία
Μπορεί να περιλαμβανόταν στη στοά, που περιέβαλλε την αυλή μπροστά από το Πάνθεον, ανάμεσα στις Θέρμες του Νέρωνα και τον ναό της Ματιδίας. Το έργο Αξιοθαύμαστα (Mirabilia) αναφέρει ότι η Αψίδα συνδεόταν με τον ναό του Αδριανού και ήταν κοντά στις εκκλησίες Σάντα Μαρία ιν Aκουίρο και Mανταλένα.
Αναφορές σε πηγές
Κατηγορία:Θριαμβικές Αψίδες της Ρώμης
Οργανισμός Τηλεπικοινωνιών Ελλάδος
Ο Όμιλος ΟΤΕ προσφέρει μια ευρεία γκάμα υπηρεσιών: σταθερή, κινητή τηλεφωνία και ευρυζωνικές υπηρεσίες, συνδρομητική τηλεόραση και ολοκληρωμένες λύσεις ICT. Παράλληλα, ο Όμιλος εμπλέκεται σε μια σειρά δραστηριοτήτων, κυρίως στους τομείς των δορυφορικών επικοινωνιών, των ακινήτων και της επαγγελματικής εκπαίδευσης. Ήταν κρατικό μονοπώλιο μέχρι το 1996 όταν ξεκίνησε η ιδιωτικοποίηση του και πλέον συναλλάσσεται στο Χρηματιστήριο Αθηνών (ΧΑΑ: ΟΤΕ) και το Χρηματιστήριο του Λονδίνου.
Σήμερα, ο Όμιλος ΟΤΕ απασχολεί περίπου 11.453 εργαζομένους. Από τον Ιούλιο του 2009 η Deutsche Telekom είναι ο μεγαλύτερος μέτοχος της εταιρείας.
Μετοχική σύνθεση
right|thumb|*Συμπεριλαμβάνονται δικαιώματα ψήφου ύψους 4,54% που κατέχει μέσω του Ενιαίου Φορέα Κοινωνικής Ασφάλισης (ΕΦΚΑ) το Ελληνικό Δημόσιο. Ξεκινώντας το 1996 το Ελληνικό Δημόσιο μείωσε σταδιακά τη συμμετοχή του στο μετοχικό κεφάλαιο του ΟΤΕ. Κατόπιν συμφωνίας μεταξύ της Ελληνικής Κυβέρνησης και της Deutsche Telekom, από τις 5 Νοεμβρίου 2008, κατείχαν ο καθένας 25% συν μία μετοχή του μετοχικού κεφαλαίου του ΟΤΕ. Μετά από περαιτέρω πώληση μετοχών και δικαιωμάτων ψήφου του Ελληνικού Δημοσίου, από τις 11 Ιουλίου 2011, το ποσοστό της Deutsche Telekom στον ΟΤΕ ανερχόταν σε 40% και του Ελληνικού Δημοσίου σε 10%. Το Τ.Α.Ι.Πε.Δ. ανακοίνωσε στις 13 Φεβρουαρίου 2018 την έναρξη διαγωνιστικής διαδικασίας για την εξαγορά του 5% από το ελληνικό κράτος. Ο διαγωνισμός έληξε την Παρασκευή 16 Μαρτίου 2018, χωρίς κανέναν ενδιαφερόμενο. Την ίδια ημέρα το Τ.Α.Ι.Πε.Δ., έστειλε επιστολή στην Deutsche Telekom για πρόταση εξαγοράς των μετοχών έναντι 284 εκατομμυρίων ευρώ, με προθεσμία 30 εργάσιμων ημερών. Η Deutsche Telekom άσκησε το δικαίωμα πρώτης άρνησης και η εξαγορά ολοκληρώθηκε το Μάιο του 2018, μέσω του Χρηματιστηρίου. Σήμερα η Deutsche Telekom κατέχει ποσοστό 52,2% των μετοχών της εταιρείας και το Ελληνικό Δημόσιο 1,2%.
Διεθνείς θυγατρικές
Telekom Romania: Ο ΟΤΕ κατέχει το 54% του μετοχικού κεφαλαίου της Telekom Romania, του κύριου Οργανισμού Τηλεπικοινωνιών της Ρουμανίας, ο οποίος παρέχει ολοκληρωμένες υπηρεσίες σταθερής τηλεφωνίας, σταθερής ευρυζωνικότητας, συνδρομητικής τηλεόρασης και κινητής τηλεφωνίας στην τοπική αγορά.
Οικονομικά στοιχεία
Για το 2021, ο όμιλος ανακοίνωσε κύκλο εργασιών €3.368,3 εκατ. αυξημένο κατά 3,4% με την προσαρμοσμένη κερδοφορία EBITDA να ανέρχεται στα €1.295,9 εκατ. και το περιθώριο EBITDA να αυξάνεται στο 38,5%. Οι προσαρμοσμένες ελεύθερες ταμειακές ροές διαμορφώθηκαν στα €590,1 εκατ. Ο προσαρμοσμένος καθαρός δανεισμός του Ομίλου μειώθηκε κατά 25%, στα €775,6 δισ., που αντιστοιχεί σε 0,6 φορές το ετήσιο προσαρμοσμένο ΕΒΙTDA (AL).
Ιστορία
right|230px|thumb|Φωτογραφία των κεντρικών γραφείων του ΟΤΕ στο Μαρούσι. Ο ΟΤΕ δημιουργήθηκε στις 23 Οκτωβρίου του 1949, ως διάδοχος της Ανώνυμης Ελληνικής Τηλεφωνικής Εταιρείας (Α.Ε.Τ.Ε.) που είχε ιδρυθεί το 1926, με σκοπό να ενοποιήσει το σύνολο ανάλογων δημοσίων και ιδιωτικών επιχειρήσεων τηλεπικοινωνιών. Προτού συμβεί αυτό, η τηλεφωνία, η τηλεγραφία, οι εγχώριες και διεθνείς συνδέσεις ήταν αποσπασματικές και ελλιπώς συντονισμένες.
Μέχρι το 1998, η αγορά τηλεπικοινωνιών στην Ελλάδα ήταν μονοπώλιο. Η αγορά ανοίχθηκε στους ανταγωνιστές και ο ΟΤΕ βαθμιαία ιδιωτικοποιήθηκε. Μαζί με τους υπολοίπους παρόχους της αγοράς τηλεπικοινωνιών, ο ΟΤΕ ρυθμίζεται από την Εθνική Επιτροπή Τηλεπικοινωνιών και Ταχυδρομείων (ΕΕΤΤ).
Το 2007 ο Όμιλος Marfin Investment απέκτησε το 20% της εταιρείας, ενώ τον Μάρτιο του 2008, το πώλησε στη Γερμανική Deutsche Telekom, η οποία αργότερα αύξησε το ποσοστό της σε 25% συν μία ψήφο, ώστε να αντιστοιχεί με το ποσοστό του κράτους.
Μετά την πώληση ενός επιπλέον ποσοστού 5% το 2009 και ενός 10% του κεφαλαίου του ΟΤΕ το 2011 από το Ελληνικό Δημόσιο προς την Deutsche Telekom, το κράτος κατείχε το 10% και η Deutsche Telekom το 40%. Το 2018 η Deutsche Telekom απέκτησε ένα επιπλέον 5% του ΟΤΕ, καθώς, όπως ανακοινώθηκε από το ΤΑΙΠΕΔ, άσκησε το δικαίωμα πρώτης άρνησης για την απόκτηση των 24.507.520 κοινών ονομαστικών μετοχών.
Τηλεπικοινωνιακές υποδομές
right|200px|thumb|Κτίριο τεχνικών εγκαταστάσεων του Οργανισμού, στο [[Χολαργός|Χολαργό.]] Ο Όμιλος ΟΤΕ επενδύει εντατικά σε Δίκτυα Νέας Γενιάς, αναπτύσσοντας υποδομές που θα δώσουν ώθηση στην ελληνική οικονομία και θα δημιουργήσουν προοπτικές ανάπτυξης. Είναι ο μεγαλύτερος επενδυτής σε νέες τεχνολογίες και υποδομές στην Ελλάδα, αφού μόνο την περασμένη δεκαετία, οι επενδύσεις έφτασαν τα €4,7 δισ. Επιπλέον, υλοποιεί επενδύσεις ύψους €2 δισ. για την επόμενη τετραετία, για να προσφέρει ακόμα υψηλότερες ταχύτητες και μεγαλύτερη κάλυψη στο σταθερό και το κινητό.
Χάρη στις επενδύσεις αυτές, διαθέτει το μεγαλύτερο δίκτυο οπτικών ινών στη χώρα, το COSMOTE Fiber, που επιτρέπει σε πάνω από το 50% του πληθυσμού της χώρας να έχει πρόσβαση σε ταχύτητες 100Mbps και άνω. Το 2019 έκλεισε με τον Όμιλο ΟΤΕ να έχει εγκαταστήσει πάνω από το 75% των συνολικών γραμμών Fiber To The Home της χώρας, πετυχαίνοντας έναν σημαντικό στόχο: να δώσει πρόσβαση σε περισσότερα από 150.000 νοικοκυριά κι επιχειρήσεις σε εγγυημένες ταχύτητες Internet με 100% οπτική ίνα. Στόχος του Ομίλου ΟΤΕ είναι μέχρι το 2022 η κάλυψη FTTH να φτάσει σταδιακά το 1 εκατομμύριο.
Και στην κινητή τηλεφωνία, ο Όμιλος ΟΤΕ είναι πρωτοπόρος, εξελίσσοντας συνεχώς τα δίκτυά του. Είναι μακράν Νο1 σε πληθυσμιακή κάλυψη 4G στην Ελλάδα, φτάνοντας περίπου το 99%, αλλά και 4G+, τεχνολογίας LTE Advanced, με πληθυσμιακή κάλυψη 96%. Παράλληλα, ο Όμιλος προετοιμάζεται εντατικά για την επόμενη γενιά της ασύρματης επικοινωνίας, το 5G. Από το 2015, συμβάλλει στον σχεδιασμό και την ανάπτυξη νέων τεχνολογιών, υποδομών και υπηρεσιών 5G, με τη δυναμική του συμμετοχή σε ευρωπαϊκά ερευνητικά έργα. Ήδη η COSMOTE έχει υλοποιήσει το πρώτο δοκιμαστικό δίκτυο 5G στην Ελλάδα, και συγκεκριμένα στο Δήμο Ζωγράφου, πετυχαίνοντας live ταχύτητες πάνω από 12Gbps.
Βιώσιμη Ανάπτυξη
Ο Όμιλος ΟΤΕ αξιοποιεί τις δυνατότητες που παρέχει η τεχνολογία, με στόχο τη δημιουργία ενός καλύτερου κόσμου για όλους. Η βιώσιμη ανάπτυξη αποτελεί αναπόσπαστο κομμάτι της επιχειρηματικής στρατηγικής του Ομίλου, αλλά και της λειτουργίας του, μέσα από την οποία συμβάλλει στην οικονομία, την κοινωνία και το περιβάλλον.
Το 2019, η κοινωνική συνεισφορά του Ομίλου ανήλθε σε περίπου € 3,7εκατ. Επίκεντρο των δράσεών του ήταν η ανάπτυξη ψηφιακών δεξιοτήτων ανθρώπων όλων των ηλικιών, αλλά και η κάλυψη καίριων αναγκών της κοινωνίας, στηρίζοντας ευαίσθητες κοινωνικές ομάδες, τα παιδιά, την εκπαίδευση, την επιχειρηματικότητα, τις τοπικές κοινωνίες, τον πολιτισμό και τον αθλητισμό.
Μουσείο Τηλεπικοινωνιών ΟΤΕ
Το Μουσείο Τηλεπικοινωνιών ΟΤΕ άνοιξε τις πύλες του στο κοινό το 1990. Στεγάζεται σε ιδιόκτητο κτίριο του ΟΤΕ 1000m2 στην περιοχή της Κηφισιάς, στην Αθήνα. Σκοπός του Μουσείου είναι η έρευνα, μελέτη και τεκμηρίωση των ιστορικών στοιχείων που αφορούν στην εξέλιξη των τηλεπικοινωνιών από την αρχαιότητα μέχρι σήμερα. Το Μουσείο είναι μέλος της Διεθνούς Επιτροπής για τη Διατήρηση της Βιομηχανικής Κληρονομιάς (The International Committee for the Conservation of Industrial Heritage - TICCIH).
Εξωτερικοί σύνδεσμοι
Κατηγορία:Οργανισμός Τηλεπικοινωνιών Ελλάδος Κατηγορία:Εταιρίες εισηγμένες στο Χρηματιστήριο Αθηνών Κατηγορία:Ελληνικά εμπορικά σήματα
Θάνατοι τον Ιανουάριο του 2015
Παραπομπές
01
Αψίδα του Λέντουλου και του Κρισπίνου
Η Αψίδα του Λέντουλου και του Κρισπίνου, λατιν.: Arcus Lentuli et Crispini, ήταν μία αψίδα θριάμβου στη Ρώμη, που βρίσκεται ανάμεσα στην Πόρτα Τριγκερμίνα του Σέρβιου Τείχους και το στάτιο Ανόναε, στα νότια της Αγοράς του Βοός, κοντά στις αφετηρίες του Μεγίστου Ιπποδρόμου.
Εξωτερικοί σύνδεσμοι
Κατηγορία:Θριαμβικές Αψίδες της Ρώμης
Ουρακοτάγκος του Ταπανούλι
Ο ουρακοτάγκος του Ταπανούλι (Pongo tapanuliensis) είναι υποείδος του ουρακοτάγκου που ζει στο νότιο Ταπανούλι, στην Ινδονησία. Είναι ένα από τα τρία γνωστά υποείδη, μαζί με τον ουρακοτάγκο της Σουμάτρα (Pongo abelii), και τον ουρακοτάγκο του Βόρνεο (Pongo pygmaeus).
Ένας απομονωμένος πληθυσμός ουρακοτάγκων στην περιοχή Batang Toru του νότιου Ταπανούλι  αναφέρθηκε το 1939. Ο πληθυσμός ανακαλύφθηκε εκ νέου από μια αποστολή στην περιοχή το 1997,αλλά δεν αναγνωρίστηκε ως ξεχωριστό είδος τότε.Το Pongo tapanuliensis αναγνωρίστηκε ως ξεχωριστό είδος μετά από λεπτομερή φυλογενετική μελέτη το 2017. Η μελέτη ανέλυσε τα γενετικά δείγματα των 37 άγριων ουρακοτάγκων από τους πληθυσμούς της Σουμάτρα και του Βόρνεο και διεξήγαγε μια μορφολογική ανάλυση των σκελετών 34 ενήλικων αρρένων. Ο ολότυπος του είδους είναι ο πλήρης σκελετός ενός ενήλικου αρσενικού από το Batang Toru ο οποίος πέθανε αφού τραυματίστηκε από ντόπιους τον Νοέμβριο του 2013. Ο ολότυπος αποθηκεύεται στο Ζωολογικό Μουσείο του Μπογκόρ. Το κρανίο και τα δόντια του αρσενικού Bataru Toru διαφέρουν σημαντικά από αυτά των άλλων δύο ουρακοτάγκων. Οι συγκρίσεις των γονιδιωμάτων και των 37 ουρακοτάγκων με ανάλυση βασικών συστατικών και πληθυσμιακά γενετικά μοντέλα έδειξαν επίσης ότι ο πληθυσμός του Batang Toru είναι ξεχωριστό είδος.
Το συγκεκριμένο όνομα, tapanuliensis, καθώς και η κοινή ονομασία, Tapanuli orangutan, αναφέρονται στην Tapanuli, την λοφώδη περιοχή στη Βόρεια Σουμάτρα όπου ζει το είδος.
Η έντονη κραυγή  ή «μακρά κλήση» των αρσενικών ουρακοτάγκων του Ταπανούλι έχει υψηλότερη μέγιστη συχνότητα από εκείνη των ουρακοτάγκων  της Σουμάτρας και διαρκεί πολύ περισσότερο και έχει περισσότερους παλμούς από εκείνους των βορείων ουρακοτάγκων. Η διατροφή τους είναι επίσης μοναδική. Οι ουρακοτάγκοι του Ταπανούλι θεωρούνται αποκλειστικά δενδρόβιο, καθώς οι επιστήμονες δεν τους έχουν δει να κατεβαίνουν στο έδαφος σε πάνω από 3.000 ώρες παρατήρησης. Αυτό πιθανότατα οφείλεται στην παρουσία τίγρεων της Σουμάτρας στην περιοχή.
Κατηγορία:Ανθρωπίδες
Ουδείς εκών κακός
Με τη φράση "ουδείς εκών κακός" (παράφραση των ρητών "οὐδ᾽ ἔστι τοῦτο, ὡς ἔοικεν, ἐν ἀνθρώπου φύσει, ἐπὶ ἃ οἴεται κακὰ εἶναι ἐθέλειν ἰέναι ἀντὶ τῶν ἀγαθῶν" (Πρωταγόρα 358d) και "οὐ γὰρ ἑκὼν ἁμαρτάνει" (Πολιτεία, 589c), που αποδίδονται στο Σωκράτη από τον Πλάτωνα, και του ρητού "κακὸς μὲν γὰρ ἑκὼν οὐδείς" (Τίμαιος 86d–e), που αποδίδεται στον Τίμαιο από τον Πλάτωνα) εκδηλώνεται η πεποίθηση ότι κανένας άνθρωπος δεν πράττει το κακό με τη θέλησή του, υπό την έννοια ότι κανείς, ενώ γνωρίζει ότι κάτι είναι κακό, δεν το πράττει. Αν, κατά τον Σωκράτη, πράττουμε το κακό, είναι διότι εκείνη τη στιγμή πιστεύουμε πως κάνουμε κάτι το αγαθό. Πώς λοιπόν κάποιος μπορεί να σταματήσει να πράττει το κακό; Τι είναι αυτό που θα τον οδηγήσει στην επιλογή του καλού; Ο Σωκράτης υποστήριζε ότι μόνο με τη γνώση του πραγματικά καλού και του πραγματικά κακού (άποψη που συνδέεται με την ιδέα της ύπαρξης μιας αντικειμενικής αλήθειας) μπορεί να αποφεύγει κανείς το κακό, αναγνωρίζοντας τη γνώση αυτή ως αρετή. Βέβαια στον ισχυρισμό αυτό του Σωκράτη μπορούμε να αντιπαραθέσουμε παραδείγματα ανθρώπων που ενώ γνώριζαν πως αυτό που έπρατταν ήταν κακό, το έπρατταν. Κατά τον Ιμμάνουελ Καντ, το αν θα πράξει ο άνθρωπος το καλό ή το κακό δεν εξαρτάται από τη γνώση του καλού και του κακού αλλά από τη βούλησή του να πράξει το καλό για να αποφύγει το κακό.
Βιβλιογραφία
Κατηγορία:Φιλοσοφικές έννοιες
Κυμπρί-λε-Φαβερνέ
Το Κυμπρί-λε-Φαβερνέ (γαλλικά: Cubry-lès-Faverney) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Κυνιέ
Το Κυνιέ (γαλλικά: Cugney) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Κίνημα της 1ης Μαρτίου
Το κίνημα ξεκίνησε από 33 Κορεάτες πολιτιστικούς και θρησκευτικούς ηγέτες, οι οποίοι συγκεντρώθηκαν στη Σεούλ και διάβασαν την κορεάτικη "Διακήρυξη της Ανεξαρτησίας" την ημέρα μνήμης του του αείμνηστου αυτοκράτορά τους. Η κίνηση αυτή πυροδότησε ένα κίνημα που εξαπλώθηκε γρήγορα από τη Σεούλ και την Πιονγιάνγκ σε όλη τη χώρα. Τα καταπιεσμένα αντι-ιαπωνικά συναισθήματα των Κορεατών απελευθερώθηκαν σε μια μεγάλη έκρηξη και μαζικές διαδηλώσεις πραγματοποιήθηκαν σε πολλά μέρη της χώρας, σχηματίζοντας τις μεγαλύτερες εθνικές συγκεντρώσεις διαμαρτυρίας κατά της ξένης κυριαρχίας στην κορεατική ιστορία. Οι Ιάπωνες, που αιφνιδιάστηκαν, απάντησαν με βάναυση καταστολή των διαδηλώσεων.